CELEX: 32006D0405
Language: fi
Date: 2006-06-07 00:00:00
Title: 2006/405/EY: Komission päätös, tehty  7 päivänä kesäkuuta 2006 , päätösten 2005/710/EY, 2005/734/EY, 2005/758/EY, 2005/759/EY, 2005/760/EY, 2006/247/EY ja 2006/265/EY muuttamisesta erittäin patogeeniseen lintuinfluenssaan liittyvien tiettyjen suojatoimenpiteiden osalta  (tiedoksiannettu numerolla K(2006) 2177)   (ETA:n kannalta merkityksellinen teksti)

10.6.2006   
            
            
               FI
            
            
               Euroopan unionin virallinen lehti
            
            
               L 158/14
            
         
      KOMISSION PÄÄTÖS,
   tehty 7 päivänä kesäkuuta 2006,
   päätösten 2005/710/EY, 2005/734/EY, 2005/758/EY, 2005/759/EY, 2005/760/EY, 2006/247/EY ja 2006/265/EY muuttamisesta erittäin patogeeniseen lintuinfluenssaan liittyvien tiettyjen suojatoimenpiteiden osalta
   (tiedoksiannettu numerolla K(2006) 2177)
   (ETA:n kannalta merkityksellinen teksti)
   (2006/405/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 18 artiklan 7 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 22 artiklan 6 kohdan,
   ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (4) ja erityisesti sen 18 artiklan,
   sekä katsoo seuraavaa:
   
               (1)
            
            
               Komissio ryhtyi useisiin lintuinfluenssaa koskeviin suojatoimenpiteisiin sen jälkeen, kun erittäin patogeenisen H5N1-viruskannan aiheuttama lintuinfluenssan taudinpurkaus tuli esiin Kaakkois-Aasiassa joulukuussa 2003.
            
         
               (2)
            
            
               Erittäin patogeenisen lintuinfluenssan epäiltyyn esiintymiseen Romaniassa liittyvistä tietyistä suojatoimenpiteistä 13 päivänä lokakuuta 2005 tehdyssä komission päätöksessä 2005/710/EY (5) säädetään, että jäsenvaltioiden on keskeytettävä elävän siipikarjan, elävien sileälastaisten lintujen ja elävien tarhattujen ja luonnonvaraisten riistalintujen sekä näiden lajien siitosmunien tuonti koko Romanian alueelta sekä sen joiltakin alueilta peräisin olevista linnuista saatujen tiettyjen tuotteiden tuonti.
            
         
               (3)
            
            
               Bioturvallisuustoimenpiteistä influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla 19 päivänä lokakuuta 2005 tehdyssä komission päätöksessä 2005/734/EY (6) säädetään, että jäsenvaltioiden on ryhdyttävä asianmukaisiin ja toteutettavissa oleviin toimenpiteisiin taudin tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin ottaen huomioon tietyt perusteet ja vaaratekijät.
            
         
               (4)
            
            
               Erittäin patogeenisen lintuinfluenssan epäiltyyn esiintymiseen Kroatiassa liittyvistä tietyistä suojatoimenpiteistä sekä päätöksen 2005/749/EY kumoamisesta 27 päivänä lokakuuta 2005 tehdyssä komission päätöksessä 2005/758/EY (7) säädetään, että jäsenvaltioiden on keskeytettävä elävän siipikarjan, elävien sileälastaisten lintujen, elävien tarhattujen ja luonnonvaraisten riistalintujen, eräiden muiden kuin siipikarjaan kuuluvien elävien lintujen, mukaan luettuina lemmikkilintujen, ja näiden lajien siitosmunien sekä tiettyjen linnuista saatujen tuotteiden tuonti Kroatian tietyiltä alueilta.
            
         
               (5)
            
            
               Tietyistä suojatoimenpiteistä, jotka liittyvät erittäin patogeeniseen lintuinfluenssaan eräissä kolmansissa maissa sekä omistajiensa mukana seuraavien lintujen kuljetuksiin kolmansista maista, 27 päivänä lokakuuta 2005 tehdyssä komission päätöksessä 2005/759/EY (8) ja vankeudessa pidettävien lintujen maahantuontia koskevista erityisistä suojatoimenpiteistä, jotka liittyvät erittäin patogeenisen lintuinfluenssan esiintymiseen eräissä kolmansissa maissa, 27 päivänä lokakuuta 2005 tehdyssä komission päätöksessä 2005/760/EY (9) säädetään suojatoimenpiteistä, joita sovelletaan muiden kuin siipikarjaan kuuluvien elävien lintujen, myös lemmikkilintujen, tuontiin yhteisöön.
            
         
               (6)
            
            
               Bulgariasta tulevaa tuontia koskevista tietyistä suojatoimenpiteistä liittyen erittäin patogeenisen lintuinfluenssan esiintymiseen kyseisessä kolmannessa maassa 27 päivänä maaliskuuta 2006 tehdyssä komission päätöksessä 2006/247/EY (10) säädetään, että jäsenvaltioiden on keskeytettävä elävän siipikarjan, elävien sileälastaisten lintujen, elävien tarhattujen ja luonnonvaraisten riistalintujen sekä näiden lajien siitosmunien tuonti koko Bulgarian alueelta sekä sen joiltakin alueilta peräisin olevista linnuista saatujen tiettyjen tuotteiden tuonti.
            
         
               (7)
            
            
               Erittäin patogeenisen lintuinfluenssan epäiltyyn esiintymiseen Sveitsissä liittyvistä tietyistä suojatoimenpiteistä 31 päivänä maaliskuuta 2006 tehdyssä komission päätöksessä 2006/265/EY (11) säädetään, että jäsenvaltioiden on keskeytettävä elävän siipikarjan, elävien sileälastaisten lintujen, elävien tarhattujen ja luonnonvaraisten riistalintujen, eräiden muiden kuin siipikarjaan kuuluvien elävien lintujen, mukaan luettuina lemmikkilintujen, ja näiden lajien siitosmunien sekä tiettyjen linnuista saatujen tuotteiden tuonti kaikilta niiltä Sveitsin alueilta, joihin kyseisen kolmannen maan viranomaiset ovat soveltaneet komission päätöksissä 2006/115/EY (12) ja 2006/135/EY (13) säädettyjä rajoituksia vastaavia rajoituksia.
            
         
               (8)
            
            
               Lintuinfluenssaviruksen aasialaisen kannan yhteisölle aiheuttama uhka ei ole väistynyt. Taudinpurkauksia on havaittu edelleen luonnonvaraisissa linnuissa yhteisössä sekä luonnonvaraisissa linnuissa ja siipikarjassa useissa kolmansissa maissa, myös Maailman eläintautijärjestön OIE:n jäsenmaissa. Lisäksi virus vaikuttaa muuttuvan yhä endeemisemmäksi tietyissä osissa maailmaa. Tämän vuoksi päätöksissä 2005/710/EY, 2005/734/EY, 2005/759/EY, 2005/760/EY, 2006/247/EY ja 2006/265/EY säädettyjen suojatoimenpiteiden voimassaoloa olisi jatkettava.
            
         
               (9)
            
            
               Romanian ja Bulgarian komissiolle lähettämien tietojen ja kyseisissä kolmansissa maissa suoritetun valvonnan perusteella on selvää, että maat ovat valvoneet tautia alueellaan ja varmistaneet, että virus ei ole levinnyt alueille, joilla sitä ei ole tähän asti esiintynyt. Onkin asianmukaista rajoittaa päätöksissä 2005/710/EY ja 2006/247/EY säädetty tuonnin keskeyttäminen koskemaan niitä Romanian ja Bulgarian alueita, joilla virusta esiintyy ja jotka ovat riskialttiita.
            
         
               (10)
            
            
               Kroatia on ilmoittanut uusista virustapauksista luonnonvaraisissa linnuissa alueella, joka tällä hetkellä ei sisälly päätöksessä 2005/758/EY lueteltuihin alueisiin. Onkin laajennettava päätöksessä säädetty Kroatiasta tapahtuvaa tuontia koskeva keskeyttäminen koskemaan uusia alueita, joilla tautia esiintyy.
            
         
               (11)
            
            
               Päätösten 2005/710/EY, 2005/734/EY, 2005/759/EY, 2005/760/EY, 2006/247/EY ja 2006/265/EY voimassaolo päättyi 31 päivänä toukokuuta 2006. Eläinten terveyden ja vallitsevan epidemiologisen tilanteen kannalta on kuitenkin tarpeen varmistaa päätöksissä säädettyjen suojatoimenpiteiden jatkuvuus. Sen vuoksi toimenpiteiden soveltamista olisi jatkettava keskeytyksettä. Niinpä tämän päätöksen säännöksiä, jotka koskevat kyseisten kuuden päätöksen soveltamispäiviä, olisi sovellettava takautuvasti.
            
         
               (12)
            
            
               Sen vuoksi päätöksiä 2005/710/EY, 2005/734/EY, 2005/758/EY, 2005/759/EY, 2005/760/EY, 2006/247/EY ja 2006/265/EY olisi muutettava.
            
         
               (13)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/710/EY seuraavasti:
   
               1)
            
            
               Korvataan 1 artiklan 1 kohdan a alakohta seuraavasti:
               ”1 artikla
               1.   Jäsenvaltioiden on keskeytettävä seuraavien tuonti:
               
                           a)
                        
                        
                           elävä siipikarja, sileälastaiset linnut, tarhatut ja luonnonvaraiset riistalinnut sekä näiden lajien siitosmunat, jotka tulevat liitteessä olevassa B osassa tarkoitetulta Romanian alueelta;”.
                        
                     
         
               2)
            
            
               Korvataan 4 artiklassa päivämäärä ”31 päivään heinäkuuta 2006” päivämäärällä ”31 päivään joulukuuta 2006”.
            
         2 artikla
   Korvataan päätöksen 2005/734/EY 4 artiklassa päivämäärä ”31 päivään toukokuuta 2006” päivämäärällä ”31 päivään joulukuuta 2006”.
   3 artikla
   Korvataan päätöksen 2005/758/EY liite tämän päätöksen liitteellä.
   4 artikla
   Korvataan päätöksen 2005/759/EY 5 artiklassa päivämäärä ”31 päivään toukokuuta 2006” päivämäärällä ”31 päivään heinäkuuta 2006”.
   5 artikla
   Korvataan päätöksen 2005/760/EY 6 artiklassa päivämäärä ”31 päivään toukokuuta 2006” päivämäärällä ”31 päivään heinäkuuta 2006”.
   6 artikla
   Muutetaan päätös 2006/247/EY seuraavasti:
   
               1)
            
            
               Korvataan 1 artiklan a alakohta seuraavasti:
               ”1 artikla
               Jäsenvaltioiden on keskeytettävä seuraavien tuonti:
               
                           a)
                        
                        
                           elävä siipikarja, sileälastaiset linnut ja tarhatut ja luonnonvaraiset riistalinnut sekä näiden lajien siitosmunat, jotka tulevat liitteessä olevassa B osassa tarkoitetulta Bulgarian alueelta;”.
                        
                     
         
               2)
            
            
               Korvataan 5 artiklassa päivämäärä ”31 päivään toukokuuta 2006” päivämäärällä ”31 päivään joulukuuta 2006”.
            
         7 artikla
   Korvataan päätöksen 2006/265/EY 3 artiklassa päivämäärä ”31 päivään toukokuuta 2006” päivämäärällä ”31 päivään joulukuuta 2006”.
   8 artikla
   Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle viipymättä.
   9 artikla
   Tämän päätöksen 2, 4 ja 5 artiklaa, 6 artiklan 2 kohtaa sekä 7 artiklaa sovelletaan 1 päivästä kesäkuuta 2006.
   10 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä kesäkuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).
   
      (2)  EYVL L 268, 24.9.1991, s. 56. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (3)  EYVL L 24, 30.1.1998, s. 9. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 882/2004 (EUVL L 165, 30.4.2004, s. 1; oikaisu EUVL L 191, 28.5.2004, s. 1).
   
      (4)  EUVL L 146, 13.6.2003, s. 1. Asetus sellaisena kuin se on viimeksi muutettuna komission asetuksella (EY) N:o 590/2006 (EUVL L 104, 13.4.2006, s. 8).
   
      (5)  EUVL L 269, 14.10.2005, s. 42. Päätös sellaisena kuin se on viimeksi muutettuna päätöksellä 2006/321/EY (EUVL L 118, 3.5.2006, s. 18).
   
      (6)  EUVL L 274, 20.10.2005, s. 105. Päätös sellaisena kuin se on viimeksi muutettuna päätöksellä 2005/855/EY (EUVL L 316, 2.12.2005, s. 21).
   
      (7)  EUVL L 285, 28.10.2005, s. 50. Päätös sellaisena kuin se on viimeksi muutettuna päätöksellä 2006/321/EY.
   
      (8)  EUVL L 285, 28.10.2005, s. 52. Päätös sellaisena kuin se on viimeksi muutettuna päätöksellä 2006/79/EY (EUVL L 36, 8.2.2006, s. 48).
   
      (9)  EUVL L 285, 28.10.2005, s. 60. Päätös sellaisena kuin se on viimeksi muutettuna päätöksellä 2006/79/EY.
   
      (10)  EUVL L 89, 28.3.2006, s. 52.
   
      (11)  EUVL L 95, 4.4.2006, s. 9.
   
      (12)  EUVL L 48, 18.2.2006, s. 28. Päätös sellaisena kuin se on viimeksi muutettuna päätöksellä 2006/277/EY (EUVL L 103, 12.4.2006, s. 29).
   
      (13)  EUVL L 52, 23.2.2006, s. 41. Päätös sellaisena kuin se on viimeksi muutettuna päätöksellä 2006/293/EY (EUVL L 107, 20.4.2006, s. 44).
   
      LIITE
      
         
            ”LIITE
            Edellä olevassa 1 artiklan 1 kohdassa tarkoitetut Kroatian alueet:
            
                        Maan ISO-koodi
                     
                     
                        Maan nimi
                     
                     
                        Alue
                     
                  
                        HR
                     
                     
                        Kroatia
                     
                     
                        Seuraavat Kroatian maakunnat:
                        
                                    —
                                 
                                 
                                    Viroviticko-Podravska
                                 
                              
                                    —
                                 
                                 
                                    Osjecko-Baranjska
                                 
                              
                                    —
                                 
                                 
                                    Splitsko-Dalmatinska
                                 
                              
                                    —
                                 
                                 
                                    Zagreb”